Alaquàs posa en marxa una campanya per a la identificació i control de les colònies felines
19/05/2021

# Alaquàs posa en marxa una campanya per a la identificació i control de les colònies felines

*   19/05/2021
*   [Salut pública](/categoria/38/0/salut_publica)
*   [Imprimir](#)
*   Compartir
*    https://www.alaquas.org/documento.asp?id\_do=19799

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19799%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20posa%20en%20marxa%20una%20campanya%20per%20a%20la%20identificaci%C3%B3%20i%20control%20de%20les%20col%C3%B2nies%20felines)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19799/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19799/19052021whatsapp_image_2021-05-19_at_11_06_20_Form_4.jpg)](https://www.alaquas.org/ficheros/documentos/2021/2/19799/19052021whatsapp_image_2021-05-19_at_11_06_20_Form_10.jpg "<a href='https://www.alaquas.org/ficheros/documentos/2021/2/19799/19052021whatsapp_image_2021-05-19_at_11_06_20_Form_10.jpg' target=_blank><i class='fa fa-external-link' aria-hidden='true'></i>.Alaquàs posa en marxa una campanya per a la identificació i control de les colònies felines</a>")

L'objectiu d'aquesta iniciativa municipal és conscienciar i informar la ciutadania sobre la importància del mètode de captura, esterilització i solta dels animals i adequar els espais reservats per a les colònies per tal d'evitar problemes de salut pública i convivència. Les persones que vulguen formar part del grup de voluntariat d'Alaquàs que treballa pel benestar animal o desitgen acollir o adoptar un gat poden posar-se en contacte amb el Departament de Salut Pública de l'Ajuntament d'Alaquàs.

L’Ajuntament d’Alaquàs ha posat en marxa una campanya per a la identificació i control de les colònies felines amb l’objectiu d’evitar problemes de salut pública i convivència i protegir els animals. Per al desenvolupament d’aquesta iniciativa, la Regidoria de Benestar Animal ha previst diferents accions: identificar les colònies felines que hi ha al municipi, donar a conéixer el mètode de captura, esterilització i solta dels animals conegut com CES i adequar els punts d’alimentació reservats per als animals.

Per a la identificació de les colònies felines és important la posada en marxa del mètode CES que consisteix en la captura dels gats d’una colònia per a esterilitzar-los i retornar-los al seu territori amb un marcatge identificatiu. Es tracta d’una acció que serveix per a controlar les colònies felines i possibilitar una convivència respectuosa amb la població en nuclis urbans. Aquesta mètode contribueix a evitar el creixement descontrolat de les colònies i millorar la qualitat de vida d’aquests animals a més d’eliminar els comportaments molestos dels gats sense castrar com poden ser el marcatge amb orins o les baralles i els miols ocasionats pel zel.

La pràctica d’aquesta mètode possibilita a més la realització d’un seguiment de les colònies en noves arribades, malalties, neteja del lloc o submnistrament de l’aliment. Per a donar a conéixer aquest mètode, l’Ajuntament d’Alaquàs ha dissenyat una imatge que s’està distribuint ja per tots els canals d’informació municipal i que es pot contemplar també en els diferents panells informatius exteriors com MUPIS així com en la FIM.

L’Ajuntament d’Alaquàs està treballant també en l’adequació dels espais reservats per a les colònies felines per tal de reduir els punts de concentració. L’objectiu és senyalitzar tots aquests punts amb el cartell “Colònia felina protegida” en el qual es recorda a la ciutadania les normes d’ús d’aquest espai així com la prohibició d’alimentar sense autorització, furtar, maltractar o abandonar animals en la colònia. Aquests espais comptaran a més amb nous recipients per a menjar i beure i estaran dotats de l’alimentació necessària proporcionada pel grup de voluntariat que col·labora amb la Regidoria de Benestar Animal. En la secció de mapes de la pàgina web municipal es poden consultar les diferents zones habilitades. Cal recordar a més que no està permés alimentar animals fora d’aquests espais d’alimentació oficials sense autorització oficial.

**Grup de voluntariat**

L’Ajuntament d’Alaquàs compta amb un grup de persones voluntàries que, sota la coordinació de la Regidoria de Benestar Animal, s’encarrega de realitzar el control de les colònies, detectar les seues necessitats i portar-los a esterilitzar. Totes les persones que vulguen formar part d’ell o desitgen acollir o adoptar un gat poden posar-se en contacte en el telèfon 667 201 843.